**โครงการพัฒนาคุณภาพการศึกษาและการพัฒนาท้องถิ่น โดยมีสถาบันอุดมศึกษาเป็นพี่เลี้ยง ปีงบประมาณ 2560**

1. **สำนักส่งเสริมวิชาการและงานทะเบียน** โครงการพัฒนาศักยภาพครู ณ โรงเรียนตำรวจตระเวน

ชายแดนบ้านแม่น้ำน้อย ตำบลไทรโยค อำเภอไทรโยค จังหวัดกาญจนบุรี

* ระยะที่ 1 โครงการให้ความรู้ วันที่ 1 – 2 มิถุนายน 2560

ผู้อำนวยการสำนักส่งเสริมวิชาการและงานทะเบียน (นายมนตรี รัตนวิจิตร) คณะกรรมการ  
โครงการ และครู ร่วมกันแลกเปลี่ยนความคิดเห็นในด้านการสอน โดยการดำเนินกิจกรรมพัฒนาหลักสูตรการเรียนการสอน เช่น การสอนแบบเล่าเรื่อง การจับใจความสำคัญ หรือจัดทำสื่อการสอนในรูปแบบที่ดึงดูดความสนให้กับนักเรียน

* ระยะที่ 2 ติดตามและประเมินผล (ครั้งที่ 1) วันที่ 14 กรกฎาคม 2560

คณะครูได้ปรับการสอนนักเรียน ตั้งแต่ชั้น ป.1 – ป.6 โดยเพิ่มการทำกิจกรรมกลุ่ม จัดการเรียน  
การสอนนอกห้องเรียน ทำให้นักเรียนสนใจในการสอนของครู ครูชั้นอนุบาล 1 – 3 ได้ปรับการสอนโดยการใช้สื่อและอุปกรณ์ให้เด็กได้ฝึกทักษะการเรียนรู้

* ระยะที่ 3 ติดตามและประเมินผล (ครั้งที่ 2) วันที่ 4 สิงหาคม 2560

ครูผู้สอนชั้นประถมศึกษาปีที่ ๑ ได้สาธิตการสอนภาษาอังกฤษโดยการใช้บัตรคำ และ  
ภาพประกอบ ทำให้นักเรียนตั้งใจและสนใจที่จะทำกิจกรรมในชั้นเรียน

**คู่มือการจัดการเรียนการสอน ระดับอนุบาล ถึง ชั้นประถมศึกษาปีที่ ๖**

1. **คณะสถาปัตยกรรมศาสตร์และการออกแบบ** โครงการพัฒนาผู้ประกอบการรุ่นเยาว์ด้านการ

ออกแบบและพัฒนานวัตกรรมผลิตภัณฑ์ “STARTUP YOUNG DESINGNER” ระหว่างวันที่ 13 – 14 กรกฎาคม 2560 ณ โรงเรียนแก่งกระจานวิทยา อำเภอแก่งกระจาน จังหวัดเพชรบุรี

คณะสถาปัตยกรรมศาสตร์และการออกแบบ เห็นความสำคัญของนโยบายการพัฒนาผู้ประกอบการรุ่นใหม่ (STARTUP) โดยการเริ่มพัฒนาผู้ประกอบการรุ่นเยาว์ และบุคลากรทางการศึกษา เพื่อเป็นการพัฒนาวิชาชีพด้านการออกแบบ ความคิดสร้างสรรค์ด้านนวัตกรรม รวมถึงการพัฒนาชุมชนท้องถิ่นอย่างยั่งยืน

**การดำเนินการ แบ่งกลุ่มกิจกรรมเป็น 3 กลุ่ม**

1. พัฒนารูปแบบผลิตภัณฑ์ของที่ระลึกเชิงการท่องเที่ยวด้วยเทคนิคการลงสี
2. พัฒนารูปแบบผลิตภัณฑ์ของที่ระลึกเชิงการท่องเที่ยวด้วยเทคนิคการสกรีน
3. พัฒนาสถานที่จัดจำหน่ายสินค้าของที่ระลึกด้วยอัตลักษณ์พื้นถิ่น

**ผลที่ได้รับจากการจัดโครงการ**

1. นักเรียนสามารถนำความรู้ไปต่อยอดในการเรียน หรือการนำความรู้ไปประกอบอาชีพเสริม
2. เป็นการพัฒนาทักษะทางด้านงานศิลปะของนักเรียน และครูที่เข้ารับการอบรม เพื่อนำไปใช้ในการเรียนการสอน
3. เป็นการตอบสนองนโยบาย ลดเวลาเรียน เพิ่มเวลารู้ โดยการนำความรู้ที่ได้รับไปต่อยอดกิจกรรมชมรมต่างๆ
4. **คู่มือพัฒนารูปแบบผลิตภัณฑ์ของที่ระลึกเชิงการท่องเที่ยวด้วยเทคนิคการลงสี**
5. **คู่มือพัฒนารูปแบบผลิตภัณฑ์ของที่ระลึกเชิงการท่องเที่ยวด้วยเทคนิคการสกรีน**
6. **คู่มือพัฒนาสถานที่จัดจำหน่ายสินค้าของที่ระลึกด้วยอัตลักษณ์พื้นถิ่น**

**3. คณะบริหารธุรกิจ** โครงการพัฒนาศักยภาพการศึกษาขั้นพื้นฐาน ลดเวลาเรียน เพิ่มเวลารู้   
เพื่อยกระดับการศึกษาระหว่างวันที่ 29 พฤษภาคม – ๒๙ มิถุนายน 2560 (รวม 5 วัน) ณ โรงเรียนวัดชัฏใหญ่ จังหวัดราชบุรี

**การดำเนินการ แบ่งกิจกรรมเป็น**

1. กิจกรรมพัฒนาศักยภาพการศึกษา
2. กิจกรรมลดเวลาเรียน เพิ่มเวลารู้ (ปลูกผักปลอดสาร)
3. กิจกรรมลดเวลาเรียนเพิ่มเวลารู้ Kid’s Market

**ผลที่ได้รับจากการจัดโครงการ**

นักเรียน

1. นักเรียนได้รับทักษะการใช้คอมพิวเตอร์และสามารถใช้คอมพิวเตอร์ในการค้นคว้าข้อมูลสำหรับการเรียนในรายวิชาต่างๆ และสามารถเรียนรู้โปรแกรมคอมพิวเตอร์เพื่อพัฒนาการเรียนได้
2. นักเรียนได้เรียนรู้กิจกรรมลดเวลาเรียน เพิ่มเวลารู้ ในด้านการปลูกผักปลอดสารและสามารถนำผักที่ปลูกมาใช้ประกอบเป็นอาหารกลางวันได้
3. นักเรียนได้ฝึกทักษะการเป็นผู้ประกอบการโดยใช้พืชผลทางการเกษตรของผู้ปกครองมาจัดจำหน่ายและสามารถแบ่งเบาภาระของผู้ปกครองได้

ครู – อาจารย์

1. ครูสามารถนำคอมพิวเตอร์ไปใช้ในการจัดทำสื่อการสอนและค้นคว้าข้อมูลต่าง ๆ นำมาประกอบการสอนนักเรียนได้เพิ่มขึ้น
2. ครูสามารถนำความรู้จากการปลูกผักปลอดสารไปประยุกต์ใช้ในกิจกรรมลดเวลาเรียนเพิ่มเวลารู้อื่น ๆ ให้กับนักเรียนได้
3. ครูสามารถนำแนวทางการจัดกิจกรรมลดเวลาเรียน เพิ่มเวลารู้ จากการฝึกทักษะการเป็นผู้ประกอบการไปใช้ในการจัดกิจกรรมอื่น ๆ ให้กับนักเรียนได้

โรงเรียน

1. โรงเรียนมีคอมพิวเตอร์เพื่อพัฒนาการเรียนการสอนให้ได้มาตรฐานมากขึ้น
2. โรงเรียนมีผลผลิตจากผักปลอดสารพิษเพื่อนำไปเป็นอาหารกลางวันสำหรับนักเรียน
3. โรงเรียนมีแนวทางในการจัดกิจกรรมลดเวลาเรียน เพิ่มเวลารู้ ในรูปแบบอื่น ๆ เพิ่มมากขึ้น
4. โรงเรียนได้รับความร่วมมือจากปราชญ์ชาวบ้านมาถ่ายทอดความรู้ให้นักเรียนได้เรียนรู้ในกิจกรรมลดเวลาเรียน เพิ่มเวลารู้

ชุมชนและสังคม

1. ชุมชนได้รับความรู้จากการฝึกวิชาชีพโดยการใช้วัตถุดิบในท้องถิ่นมาสร้างมูลค่าเพิ่มและนำไปสร้างอาชีพ สร้างรายได้ให้แก่ชุมชน
2. ปราชญ์ชาวบ้านที่มาจากชุมชน เกิดความภาคภูมิใจในการนำภูมิปัญญาท้องถิ่นมาถ่ายทอดให้กับนักเรียน ได้เรียนรู้และช่วยอนุรักษ์และรักษาไว้สืบไป
3. ชุมชนและสังคมเกิดการรวมกลุ่มและมีความเข้มแข็งสามารถพึ่งพาตนเองได้อย่างยั่งยืน

**คู่มือกิจกรรมลดเวลาเรียน เพิ่มเวลารู้ ปลูกผักปลอดสาร**

**คู่มือกิจกรรมพัฒนาศักยภาพการศึกษา**